**Tablou de iarna la Dunăre**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tablou de iarnă la Dunăre

Felinare zac în ceaţă

cheiul pare nesfârşit,

un catarg străpunge cerul

ancorat spre infinit.

Vine-un zvon de iarnă aspră

câinii dorm sub negrul mal ,

Dunărea abia respiră

prin clepsidra unui val.

Marinari orbiţi de viscol

şi ademeniţi de iele

se strecoară prin cetate

mirosind a rom şi stele.

Dunia Pălăngeanu